laion/Wikipedia-Exotic huggingface dataset:
আয়শা হুমাশা সুলতানা

আয়শা হুমাশা সুলতানা(অটোমান তুর্কি : عایشه ھماشاہ سلطان) ছিলেন একজন অটোমান শাহাযাদি। তিনি সুলতান প্রথম সুলাইমান এবং তাঁর প্রিয় স্ত্রী এবং হুররাম সুলতানের নাতনী ছিলেন। তিনি ১৫৪২ সালে ইস্তাম্বুলে জন্মগ্রহণ করেছিলেন , তিনি তাঁর পিতা-মাতার প্রথম সন্তান এবং একমাত্র কন্যা এবং সম্ভবত তাঁর দাদা-দাদিও প্রথম নাতনি ছিলেন। তার বেশ কয়েকটি ভাই ছিলেন, তাঁর মামাতো বোন হুমাশা সুলতানের মতো তিনিও তাদের দাদা-দাদির খুব প্রিয় ছিলেন বলে জানা গেছে। প্রায় ১৫৫৭ সালের দিকে তিনি সেমসি আহমেত পাশাকে বিয়ে করেছিলেন এবং তাঁদের চার ছেলে এবং দুুুই মেয়ের জন্ম হয়। সেমিজ মেহমেদ পাশার নানী ছিলেন। আয়শা হুমাশা রাজনৈতিকভাবে সক্রিয় ছিলেন, তিনি ছিলেন প্রধান উজিরের স্ত্রী এবং সর্বকালের সেরা রাজকন্যা মিহরিমাহ সুলতানের মেয়ে। তিনি তাঁর মায়ের একমাত্র উত্তরাধিকারী, এবং তিনি কেবল তাঁর বিশাল সম্পদ (৫ টি প্রাসাদ সহ) উত্তরাধিকার সূত্রে প্রাপ্ত হন নি, পাশাপাশি তাঁর পবিত্র পুস্তকগুলিও, যা মিহেরিমাহর ইচ্ছানুসারে তার পুত্রদের কাছে স্থানান্তরিত হয়েছিল। সম্ভবত তার মায়ের পথ অনুসরণ করে তৃতীয় মুরাদের রাজত্বকালে তিনি সাফিয়ে সুলতানের ঘনিষ্ঠ ছিলেন। সেমিজ আহমেত পাশা ১৫৮০ সালে মারা যান।এবং আয়শা হুমাশা ১৫৮২ খ্রিস্টাব্দের ৬ এপ্রিল ইব্রাহিম পাশা প্রাসাদে আহমেদ ফেরদেন পাশার সাথে বিবাহ বন্ধনে আবদ্ধ হন, তবে বিবাহবন্ধনটি কেবল ১১ মাস স্থায়ী হয়েছিল কারণ ১৬ই মার্চ ১৫৮৩ সালে পাশের মৃত্যু হয়েছিল। আয়েশা হুমাশা ১৫৯৫ সালে মারা যান। এবং তাঁর মা মিহরিমাহ সুলতান মসজিদের নিকটেই তার কবর। আবদুর রহমান মেহমেত বে: বসনিয়ার গভর্নর টেলি হাসান পাশার আমলে তিনি হার্জেগোভিনিয়ার সানযাক বে ছিলেন। তিনি অস্ট্রিয়ার সাথে যুদ্ধে কুলপা নদীতে ডুবে শহীদ হয়েছিলেন, যা ইতিহাসে কুলপা পরাজয় হিসাবে নেমে আসে। শহীদ মোস্তফা পাশা: অন্যদিকে মুস্তফা পাশা ছিলেন কিলিসের রাজ্যপাল। তিনি অস্ট্রিয়ার সাথে যুদ্ধে কুলপা নদীতে ডুবে শহীদ হয়েছিলেন, যা ইতিহাসে কুলপা পরাজয় হিসাবে নেমে আসে। ওসমান বে: ১৫৯০ সালে তিনি মারা যান। তাঁর সমাধিটি মিহরিমা সুলতান মসজিদের সমাধিতে রয়েছে। মৃত্যুর অল্প সময়ের আগেই তিনি তাঁর বাচ্চাদের সাথে নামাজ পড়তে পবিত্র স্থানগুলিতে গিয়েছিলেন এবং ফিরে আসার পরে আয়েশ হুমশাহ তার নিজের প্রাসাদ উসকুদারে মারা যান। http://www.mimarsinan.gen.tr/sehzade-mehmet-camii/ Şehzade Mehmet Camii ve Mimar Sinan(তুর্কি) https://archive.today/20121222203048/http://harika.istanbul.gov.tr/Default.aspx?pid=9422 T.C. İstanbul Valiliği (Harika İstanbul) / Şehzade Camii tanıtım sayfası Kategori:Mimar Sinan'ın eserleri Kategori:Fatih'teki camiler Kategori:Selatin camileri Kategori:İstanbul'un Tarihî Alanları "Joseph von Hammer, Geschichte des Osmanischen Reiches., ტ. 4, Pest: C. A. Hartleben's Verlag. — გვ. 102."।  "Mehmed Süreyya, Sicill-i ʿOsmānī yāḫūd Teẕkireʾi Meşāhīr-i ʿOsmānīye, ტ. 1, İstanbul: Maṭbaʿa-ʾi ʿĀmire, 1890. — გვ. 202."।  "SEMİZ AHMED PAŞA"। TDV İslâm Ansiklopedisi (তুর্কি ভাষায়)। সংগ্রহের তারিখ ২০২৩-০৮-১৫।  "Gülru Necipoğlu, The Age of Sinan. Architectural Culture in the Ottoman Empire, London: Reaktion Books, 2005. — გვ. 302."।  Hammer, Joseph von. Geschichte des Osmanischen Reiches. — Pest: C. A. Hartleben’s Verlag, 1829. — Т. 4. — С. 102. Necipoğlu, Gülru. The Age of Sinan. Architectural Culture in the Ottoman Empire. — London: Reaktion Books, 2005. — С. 317. Benzoni, Gino. Dizionario Biografico degli Italiani / ed. Alberto M. Ghisalberti. — Rom: Istituto della Enciclopedia Italiana, 1981. — Т. 25.
দীঘা–শৌলা মেরিন ড্রাইভ

দীঘা–শৌলা মেরিন ড্রাইভ হল ভারতের পশ্চিমবঙ্গ রাজ্যে ২৯ কিলোমিটার দীর্ঘ একটি সড়ক, যা বঙ্গোপসাগর এর পাশ দিয়ে পূর্ব মেদিনীপুর জেলার দীঘা থেকে শৌলা পর্যন্ত বিস্তৃত। এটি পশ্চিমবঙ্গের প্রথম ও দীর্ঘতম মেরিন ড্রাইভ সড়ক। এই সড়ক নির্মাণের পরিকল্পনা করা হয় ২০১৪ সালে। ২০১৪ সালে পশ্চিমবঙ্গ সরকার ২৯ কিমি দীর্ঘ মেরিন ড্রাইভ প্রকল্প গ্রহণ করে। তবে ২০১৯ সালের ২০ মে আম্ফানে সদ্য নির্মিত সড়কের কিছু অংশ ভেঙে যায়। এর পরে আগস্ট মাসে দুই দুই বার সামুদ্রিক জলোচ্ছ্বাসে সড়কটি ক্ষতিগ্রস্ত হয়। নির্মাণ কাজ পুনরায় শুরু হয়। তবে সেতু নির্মাণের জটিলতার কারণের ২০২০ সাল পর্যন্ত মেরিন ড্রাইভের নির্মাণ কাজ সম্পূর্ণ হয়নি। দীঘা থেকে ৫ কিমি দূরে নয়াকালী পর্যন্ত সড়কটি উত্তর পূর্ব দিকে অগ্রসর হয়। নয়াকালীর কাছে চম্পা নদীর উপরে সড়কের প্রথম সেতুটি অবস্থিত। সেতু দ্বারা সড়কটি চম্পা নদী অতিক্রম করে। এর পরে সড়কটি ডানদিকে বাঁক নিয়ে দক্ষিণ দিকে অগ্রসর হয় সমুদ্র উপকূল পর্যন্ত। সমুদ্র উপকূলের কাছে সড়কটি বাম দিকে বাঁক নিয়ে সমুদ্র উপকূলের সমান্তরালে অগ্রসর হয়। এর পরে সড়কটি তাজপুরের মধ্যদিয়ে অগ্রসর হয়ে একটি ছোট নদীর দক্ষিণ তীরে পৌঁছায়। চম্পা নদী থেকে জলধার কাছে দ্বিতীয় সেতু পর্যন্ত সড়কের অংশটি ১০ কিমি দীর্ঘ। জলধার কাছে দ্বিতীয় সেতু হয়ে সড়কটি মন্দারমণিতে প্রবেশ করে। দ্বিতীয় সেতু থেকে ৯ কিমি দূরত্ব অতিক্রম করে সড়কটি পিছাবনি নদীর তীরে উপস্থিত হয়। পিছাবনি নদীর উপরে এই সড়কের তৃতীয় সেতুটি অবস্থিত। সেতু দ্বারা পিছাবনি নদী অতিক্রম করে সড়কটি শৌলাতে পৌঁছায়। প্রথমে প্রকল্পের দায়িত্ব দেওয়া হয়েছিল দিঘা-শংকরপুর উন্নয়ন পর্ষদকে। পরে রাজ্যের পূর্ত দফতরকে দায়িত্ব দেওয়া হয়। "কবে হবে মুখ্যমন্ত্রীর সাধের সৈকত সরণি"। www.anandabazar.com। আনন্দবাজার পত্রিকা। ১৮ অক্টোবর ২০১৯। সংগ্রহের তারিখ ২৩ ডিসেম্বর ২০২০।  "কাঁথি থেকে দীঘা পর্যন্ত ৩০ কিঃমিঃ মেরিন হাইওয়ে"। deshoeishomoy.in। ২৩ ডিসেম্বর ২০২০। সংগ্রহের তারিখ ২৩ ডিসেম্বর ২০২০। [স্থায়ীভাবে অকার্যকর সংযোগ] "মেরিন ড্রাইভে নাজেহাল"। www.anandabazar.com। আনন্দবাজার পত্রিকা। ১০ ডিসেম্বর ২০২০। সংগ্রহের তারিখ ২৩ ডিসেম্বর ২০২০।  "দিঘা-তাজপুর মেরিন ড্রাইভ, সেতুই বাধা"। www.anandabazar.com। আনন্দবাজার পত্রিকা। ৮ ডিসেম্বর ২০১৮। সংগ্রহের তারিখ ২৩ ডিসেম্বর ২০২০।
মার্তিনিক জাতীয় ফুটবল দল

মার্তিনিক জাতীয় ফুটবল দল (ফরাসি: Équipe de la Martinique de football) হচ্ছে আন্তর্জাতিক ফুটবলে মার্তিনিকের প্রতিনিধিত্বকারী পুরুষদের জাতীয় দল, যার সকল কার্যক্রম মার্তিনিকের ফুটবলের সর্বোচ্চ নিয়ন্ত্রক সংস্থা মার্তিনিক ফুটবল লীগ দ্বারা নিয়ন্ত্রিত হয়। এই দলটি ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩১ সালের ১১ই ফেব্রুয়ারি তারিখে, মার্তিনিক প্রথমবারের মতো আন্তর্জাতিক খেলায় অংশগ্রহণ করেছে; মার্তিনিকে অনুষ্ঠিত উক্ত ম্যাচে মার্তিনিক বার্বাডোসের কাছে ৩–২ গোলের ব্যবধানে পরাজিত হয়েছে। ১৬,৩০০ ধারণক্ষমতাবিশিষ্ট স্তাদ পিয়ের আইকেরে লেস মাতিনিনো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্তিনিকের রাজধানী ফর-দে-ফ্রঁসে অবস্থিত। বর্তমানে এই দলের ম্যানেজারের দায়িত্ব পালন করছেন মারিও বোকালি এবং অধিনায়কের দায়িত্ব পালন করছেন রক্ষণভাগের খেলোয়াড় সেবাস্তিয়েঁ ক্রেতিনোয়া। ফিফার সদস্যপদ না থাকার ফলে মার্তিনিক এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে মার্তিনিক এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০০২ কনকাকাফ গোল্ড কাপের কোয়ার্টার-ফাইনালে পৌঁছানো, যেখানে তারা কানাডার সাথে উক্ত ম্যাচটি পূর্ণ সময় শেষ হওয়ার পর ১–১ গোলে ড্র হওয়ার পর পেনাল্টি শুট-আউটে ৬–৫ গোলের ব্যবধানে পরাজিত হয়েছে। দানিয়েল এরেল, হোসে-কার্ল পিয়ের-ফানফান, সেবাস্তিয়েঁ ক্রেতিনোয়া, কেভিন পার্সেম্যাঁ এবং হোসে গোরোনের মতো খেলোয়াড়গণ মার্তিনিকের জার্সি গায়ে মাঠ কাঁপিয়েছেন। ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে মার্তিনিকের কোন স্থান নেই। অন্যদিকে, বিশ্ব ফুটবল এলো রেটিংয়ে মার্তিনিকের সর্বোচ্চ অবস্থান হচ্ছে ৪০তম (যা তারা ১৯৩১ সালে অর্জন করেছিল) এবং সর্বনিম্ন অবস্থান হচ্ছে ১২৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো: বিশ্ব ফুটবল এলো রেটিং ক্যারিবীয় কাপ: চ্যাম্পিয়ন (১): ১৯৯৩ কুপ দে ইউত্রে-মের: চ্যাম্পিয়ন (১): ২০১০ সিএফইউ চ্যাম্পিয়নশিপ: চ্যাম্পিয়ন (২): ১৯৮৩, ১৯৮৫ "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Allez Matinino!"। Ligue de Football de la Martinique (ফরাসি ভাষায়)। ১৮ আগস্ট ২০১০। ১৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৭।  "Matinino en Présentation"। Bondamanjak (ফরাসি ভাষায়)। ৮ সেপ্টেম্বর ২০১০। ২১ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১০।  দাপ্তরিক ওয়েবসাইট (ফরাসি) কনকাকাফ-এ মার্তিনিক জাতীয় ফুটবল দল ওয়েব্যাক মেশিনে আর্কাইভকৃত ৪ জুলাই ২০১৮ তারিখে (ইংরেজি)
হোয়াইটহর্স, ইউকন

হোয়াইটহর্স কানাডার ইউকন ভূখণ্ডের রাজধানী ও একমাত্র শহর। পাশাপাশি এটি উত্তর কানাডার বৃহত্তম শহর। ১৯৫০ সালে হোয়াইটহর্সকে স্থানীয় শাসনের আওতাভুক্ত করা হয়। দক্ষিণ ইউকনের আলাস্কা মহাসড়কের কিলোমিটার ১৪২৬-এ হোয়াইটহর্স শহরটি অবস্থিত। এর কেন্দ্র ও রিভারডেল এলাকা ইউকন নদীর উভয় তীরে বিদ্যমান। নদীটি ব্রিটিশ কলাম্বিয়া থেকে উৎপন্ন হয়ে আলাস্কার বেরিং সাগরে মিলিত হয়। মাইলস গিরিখাদের নিকটে অবস্থিত সাদা ঘোড়ার কেশরের মতো দেখতে হোয়াইট হর্স নদীপ্রপাতের নামে শহরটির নামকরণ করা হয়েছে। হোয়াইটহর্স উপত্যকা ও প্রশান্ত মহাসাগরের নিকটে শহরটি অবস্থিত। এর ফলে ইয়েলোনাইফ-সহ উত্তরের অন্যান্য দেশগুলোর জলবায়ু মৃদু ধরনের। হোয়াইটহর্সে শীতকালীন দিন সংক্ষিপ্ত ও গ্রীষ্মকালে ১৯ ঘণ্টা সূর্যালোক থাকে। গিনেস বিশ্ব রেকর্ড অনুযায়ী হোয়াইটহর্স শহরে বায়ুদূষণ সবচেয়ে কম। ২০১৬ সালের আদমশুমারি অনুযায়ী হোয়াইটহর্সের জনসংখ্যা ছিল ২৫,০৮৫। ইউকন ভূখণ্ডের ৭০% মানুষ এখানেরই বাসিন্দা। হোয়াইটহর্স শহরের কেন্দ্রের দক্ষিণে, ক্যানিয়ন সিটি নামে এলাকায় কয়েক হাজার বছর ধরে ফার্স্ট নেশনস গোত্রের লোকেরা বসবাস করত। নিকটবর্তী এলাকায় মৌসুমি মৎস্য ঘাঁটি ছিল। ফ্রেডেরিক শোয়াটকা ১৮৮৩ সালে মাইলস গিরিখাদ অতিক্রমণের জন্য পরিবহনপথ আবিষ্কার করেন। স্বর্ণ অভিযানের পূর্বে একাধিক গোত্রের মানুষ এখানে বসবাস করত। ১৮৯৬ সালের আগস্টে স্কুকাম জিম, টাগিস চার্লি ও জর্জ ওয়াশিংটন কারম্যাক ক্লোন্ডাইকে সোনা আবিষ্কার করেন। প্রথমে সোনা অনুসন্ধানকারীরা চিলকুট পথ ব্যবহার করলেও ১৮৯৭ সালের জুলাইয়ের দিকে হোয়াইট হর্সে ঘাঁটি নির্মাণ শুরু হয়। হোয়াইটহর্সের পশ্চিমে তামা আবিষ্কারের কাজও শুরু হয়। ১৮৯৮ সালের ৬ জুলাই জ্যাক ম্যাকলিনটায়ার ও ১৮৯৯ সালের ১৬ জুলাই স্যাম ম্যাকগি প্রথম তামা আবিষ্কারের দাবি করেন। এসময় দুইটি ট্র্যাম লাইনও নির্মিত হয়। প্রথমটি নির্মিত হয় ক্যানিয়ন সিটি থেকে শুরু হয়ে হোয়াইট হর্স নদী পর্যন্ত বিস্তৃত করে ইউকন নদীর পূর্ব তীরে ৮ কিলোমিটার এলাকা পর্যন্ত। দ্বিতীয়টি নির্মিত হয় ইউকন নদীর পশ্চিম তীরে। ক্যানিয়ন সিটিতে বসতি স্থাপন শুরু হলেও ১৯০০ সালে হোয়াইটহর্সে হোয়াইট পাস রেলপথের নির্মাণকাজ সম্পন্ন হলে ঐ বসতি স্থাপন বন্ধ হয়ে যায়। ১৮৯৮ সালের মে মাসে স্ক্যাগওয়ে ও হোয়াইটহর্স সংযোগকারী হোয়াইটহর্স ও ইউকন রুট সরু গজের নির্মাণকাজ শুরু হয়। ১৮৯৯ সালের মে মাসের দিকে বেনেট হ্রদের দক্ষিণ তীরেও নির্মাণকাজের সূচনা ঘটে। "About Whitehorse - Whitehorse, YT"। www.city.whitehorse.yk.ca। ৫ মে ২০১৬ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২০।  "Demonyms—From coast to coast to coast - Language articles - Language Portal of Canada"। ২০১৪-০৮-৩০ তারিখে মূল থেকে আর্কাইভ করা। সংগ্রহের তারিখ ২০১৪-০৮-২৪।  Pinard, Jean-Paul (23 ডিসেম্বর, 2007)। "Wind Climate of the Whitehorse Area"। ARCTIC। 60 (3): 227–237। ডিওআই:10.14430/arctic215 – journalhosting.ucalgary.ca-এর মাধ্যমে।  এখানে তারিখের মান পরীক্ষা করুন: |তারিখ= (সাহায্য) "Sunrise and sunset times in Whitehorse, June 2020"। www.timeanddate.com।  "সংরক্ষণাগারভুক্ত অনুলিপি"। ১৪ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২০।  https://www12.statcan.gc.ca/census-recensement/2016/dp-pd/prof/details/page.cfm?Lang=E&Geo1=CSD&Code1=6001009&Geo2=CD&Code2=6001&Data=Count&SearchText=Whitehorse&SearchType=Begins&SearchPR=01&B1=All&TABID=1
রাম সাহাই

রাম সাহাই ছিলেন একজন ভারতীয় রাজনীতিবিদ। ভারতীয় জাতীয় কংগ্রেসের সদস্য হিসেবে তিনি ভারতীয় সংসদের উচ্চকক্ষ রাজ্যসভায় মধ্যপ্রদেশের প্রতিনিধিত্ব করেছিলেন। তিনি ভারতের গণপরিষদের সদস্য হিসেবে মধ্যভারতের প্রতিনিধিত্বকারী ছিলেন। "RAJYA SABHA MEMBERS BIOGRAPHICAL SKETCHES 1952 - 2003" (পিডিএফ)। Rajya Sabha। সংগ্রহের তারিখ ৪ ডিসেম্বর ২০১৭।  India. Parliament. Rajya Sabha (১৯৭৩)। Parliamentary Debates: Official Report. Rajya Sabha। Council of States Secretariat। পৃষ্ঠা 6। সংগ্রহের তারিখ ৪ ডিসেম্বর ২০১৭।  Lok Sabha Debates। Lok Sabha Secretariat.। ১৯৮৮। পৃষ্ঠা 24। সংগ্রহের তারিখ ৪ ডিসেম্বর ২০১৭।  "Constituent Assembly Members"। Lok Sabha। সংগ্রহের তারিখ ৪ ডিসেম্বর ২০১৭।
রোহিণী কুমার চৌধুরী

রোহিণী কুমার চৌধুরী ছিলেন একজন ভারতীয় রাজনীতিবিদ। ভারতীয় জাতীয় কংগ্রেসের সদস্য হিসেবে তিনি ভারতের সংসদের নিম্নকক্ষ লোকসভাতে আসামের গৌহাটীর প্রতিনিধিত্ব করেছিলেন। তিনি ভারতের গণপরিষদেরও সদস্য ছিলেন। India. Parliament. Lok Sabha (২০০৩)। Indian Parliamentary Companion: Who's who of Members of Lok Sabha। Lok Sabha Secretariat। পৃষ্ঠা 92। সংগ্রহের তারিখ ৯ এপ্রিল ২০১৯।  "LIST OF MEMBERS OF THE CONSTITUENT ASSEMBLY (AS IN NOVEMBER, 1949)"। Rajya Sabha। সংগ্রহের তারিখ ৯ এপ্রিল ২০১৯।  India. Parliament. House of the People; India. Parliament. Lok Sabha (১৯৫৫)। Lok Sabha Debates। Lok Sabha Secretariat.। পৃষ্ঠা 3135। সংগ্রহের তারিখ ৯ এপ্রিল ২০১৯।  India. Constituent Assembly; India. Parliament. Lok Sabha. Secretariat (১৯৯৯)। Constituent Assembly debates: official report। Reprinted by Lok Sabha Secretariat। পৃষ্ঠা 792। সংগ্রহের তারিখ ৯ এপ্রিল ২০১৯।  ভারতের সংসদের ওয়েবসাইটে অফিসিয়াল জীবনী সংক্রান্ত স্কেচ
বিশাল পান্ড্য

বিশাল পান্ড্য হলেন একজন ভারতীয় চলচ্চিত্র পরিচালক এবং চিত্রনাট্যকার, যিনি টি-সিরিজের প্রযোজনা সংস্থার অধীনে হেট স্টোরি ২, হেট স্টোরি ৩, ওয়াজাহ তুম হো ও হেট স্টোরি ৪ পরিচালনা করেছেন ২০০৯ সালে তিন: লাভ, লাইস, বিশ্বাসঘাতকের মাধ্যমে বিশাল পাণ্ড্যের পরিচালনায় তাঁর অভিষেক। ৫ বছর পরে ২০১৪ এর ইরোটিক থ্রিলার ফিল্ম হেট স্টোরি ২-তে দ্বিতীয় সুযোগ পেয়েছিল, যা টি-সিরিজের মালিক ভূষণ কুমার এবং বিক্রম ভট্ট প্রযোজনা করেছিলেন। ছবিটি ২০১২ স্লিপার হিট হেট স্টোরির সিক্যুয়াল ছিল। ছবিটির নেট মোট ₹ ২২.৯০ কোটি ছিল এবং বক্স অফিস ইন্ডিয়া তাকে "গড়" হিসাবে ঘোষণা করেছিল। হেট স্টোরি 2 এর সাফল্যের পরে, পান্ড্য ২০১৫ এরোটিক থ্রিলার হেট স্টোরি ৩ পরিচালনা করেছিলেন। ছবিটি হেট স্টোরি (ফিল্ম সিরিজ) এর তৃতীয় কিস্তি ছিল। ছবিটি বক্স অফিস ইন্ডিয়া একটি "হিট" হিসাবে ঘোষণা করেছিল। তিনি লিখেছেন এবং পরিচালনা করেছেন 2016 এরোটিক থ্রিলার ওয়াজাহ তুমি হো । ₹ ১৪ কোটি স্বল্প বাজেটে নির্মিত হলেও ছবিটি বক্স অফিসে দুর্দান্ত পারফর্ম করতে ব্যর্থ হয়েছিল এবং বক্স অফিস ইন্ডিয়া তাকে "ফ্লপ" হিসাবে ঘোষণাও করেছিল। ২০১৮ সালে, তিনি হেট স্টোরি ৪ পরিচালনা করেছিলেন যা মিশ্রিত থেকে নেতিবাচক পর্যালোচনাগুলির সাথে খোলা হয়েছিল। http://indianexpress.com/article/entertainment/screen/director-vishal-pandya-signs-a-three-film-deal-with-t-series/ http://timesofindia.indiatimes.com/entertainment/hindi/bollywood/news/Hate-Story-2-Sunny-Leones-oomph-will-benefit-the-film-feels-director/articleshow/36496954.cms?/ http://www.boxofficeindia.com/movie.php?movieid=2285/ http://indianexpress.com/article/entertainment/screen/vishal-pandya-to-helm-hate-story-3/ http://www.boxofficeindia.com/movie.php?movieid=3155/ http://indianexpress.com/article/entertainment/bollywood/sharman-joshi-to-do-yet-another-erotic-thriller-film-with-vishal-pandya/ http://www.boxofficeindia.com/movie.php?movieid=3439/
এননিও মোররিকোনে

এননিও মোররিকোনে, ওএমআরআই (১০ নভেম্বর ১৯২৮ - ৬ জুলাই ২০২০) একজন ইতালীয় সুরকার, ঐকতান বাদকদল নির্দেশক, সঙ্গীত নির্দেশক ও ট্রাম্পেটবাদক ছিলেন। তিনি চার শতাধিক চলচ্চিত্র ও টেলিভিশন কর্মের জন্য বিভিন্ন ধারার সুর সৃষ্টি করেছেন, যার মধ্যে এক শতাধিক ধ্রুপদী সৃষ্টিকর্ম। তাকে সর্বকালের অন্যতম সেরা চলচ্চিত্র সুরকার হিসেবে গণ্য করা হয়। তার চলচ্চিত্রের তালিকায় ৭০-এর অধিক পুরস্কার বিজয়ী চলচ্চিত্র রয়েছে। তিনি আ ফিস্টফুল অব ডলার্স থেকে শুরু করে সের্জিও লেওনের সকল চলচ্চিত্র, চিনেমা পারাদিজো থেকে শুরু করে জুসেপ্পে তোর্নাতোরের সকল চলচ্চিত্র, দ্য ব্যাটল অব আলজিয়ার্স, দারিও আরজেন্তোর অ্যানিমেল ত্রয়ী, ১৯০০, এক্‌জরসিস্ট টু, ডেজ অব হেভেন, কয়েকটি উল্লেখযোগ্য ফরাসি চলচ্চিত্র, দ্য থিং, ওয়ান্স আপন আ টাইম ইন আমেরিকা, দ্য মিশন, দ্য আনটাচেবলস, মিশন টু মার্স, বাগসি, ডিসক্লোজার, ইন দ্য লাইন অব ফায়ার, বুলওয়ার্থ, রিপলিস গেম ও দ্য হেটফুল এইট চলচ্চিত্রের সুর করেছেন। তার সুরারোপিত দ্য গুড, দ্য ব্যাড অ্যান্ড দ্য আগলি (১৯৬৬) চলচ্চিত্রের সুর সঙ্গীতের ইতিহাসের অন্যতম স্মরণীয় ও প্রভাবশালী সাউন্ডট্র্যাক হিসেবে বিবেচিত হয়। এই সুরটি গ্র্যামি হল অব ফেমে অন্তর্ভুক্ত করা হয়েছে। "Morricone Sig. Ennio"। www.quirinale.it। ২৭ ডিসেম্বর ২০১৭। সংগ্রহের তারিখ ১৭ অক্টোবর ২০১৮।  জর্ন, জন (৮ জুলাই ২০২০)। "Ennio Morricone Was More Than Just a Great Film Composer"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৩ ডিসেম্বর ২০২০।  টয়িন, অয়োসেজে। "The film scores of Ennio Morricone: Five tracks you need to to hear by the late, great composer"। সিএনএন (ইংরেজি ভাষায়)। সংগ্রহের তারিখ ২৩ ডিসেম্বর ২০২০।  McCormack, Neil (১৩ মে ২০১১)। "10 most influential film soundtracks"। The Daily Telegraph। সংগ্রহের তারিখ ৩১ ডিসেম্বর ২০১৫।  "The Police, Queen, Morricone Honoured at Grammy Hall of Fame"। Uncut। ১ ডিসেম্বর ২০০৮। ২৬ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২০।  উইকিমিডিয়া কমন্সে এননিও মোররিকোনে সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে এননিও মোররিকোনে (ইংরেজি) ডিস্কওগ্‌সে এননিও মোররিকোনে ডিস্কতালিকা Ennio Morricone Myspace ওয়েব্যাক মেশিনে Tête-à-Tête: Ennio Morricone (২৭ ডিসেম্বর ২০১০ তারিখে আর্কাইভকৃত) ওয়েব্যাক মেশিনে Morricone Fans (৩০ জুলাই ২০১৩ তারিখে আর্কাইভকৃত) Streaming audio of Morricone's "The Man with the Harmonica," from his soundtrack to Once upon a Time in the West টেমপ্লেট:এননিও মোররিকোনে প্রবেশদ্বার:  চলচ্চিত্র
২০০৪-০৫ জিম্বাবুয়ে ক্রিকেট দলের বাংলাদেশ সফর

২০০৫ সালে জিম্বাবুয়ে ক্রিকেট দলের দুটি টেস্ট ম্যাচ সিরিজ ও পাঁচটি একদিনের আন্তর্জাতিক ম্যাচ খেলার জন্য বাংলাদেশ সফর। একটি টেস্ট সমতার সঙ্গে টেস্ট সিরিজটি বাংলাদেশ ১–০ জিতে নেয়। এতে ইতিহাসের প্রথমবারের মতো বাংলাদেশ কোনো খেলা না হেরে টেস্ট সিরিজ জেতে। তারা একদিনের আন্তর্জাতিক সিরিজটিও ৩–২ এগিয়ে জিতে নেয়। বাংলাদেশ টসে বিজয়ী হয় এবং প্রথমে ব্যাট করার সিদ্ধান্ত নেয়। বার্নি রজার্স, গ্রায়েম ক্রিমার ও ক্রিস্টোফার এমপফু (জিম্বাবুয়ে) তাদের সবার টেস্টে অভিষেক ঘটে। এই বিজয় বাংলাদেশের টেস্ট ইতিহাসের প্রথম বিজয়। বাংলাদেশ টসে বিজয়ী হয়ে প্রথমে ব্যাট করার সিদ্ধান্ত নেয়। এই সমতায় বাংলাদেশ তাদের টেস্ট ইতিহাসে প্রথমবারের মতো টেস্ট সিরিজ জেতে নেয়। জিম্বাবুয়ে টসে বিজয়ী হয় এবং প্রথমে ব্যাট করার সিদ্ধান্ত নেয়। জিম্বাবুয়ে টসে বিজয়ী হয় এবং প্রথমে ব্যাট করার সিদ্ধান্ত নেয়। বাংলাদেশ টসে বিজয়ী হয় এবং প্রথমে ব্যাট করার সিদ্ধান্ত নেয়। এনামুল হক জুনিয়র ওডিআইতে তার অভিষেক ঘটে বাংলাদেশ টসে বিজয়ী হয় এবং প্রথমে ব্যাট করার সিদ্ধান্ত নেয়। জিম্বাবুয়ে টসে বিজয়ী হয় এবং প্রথমে ব্যাট করার সিদ্ধান্ত নেয়। এই ম্যাচের ফলাফল অনুযায়ী বাংলাদেশ তাদের ওডিআই ইতিহাসে প্রথমবারের মতো ওডিআই সিরিজ বিজয়ী হয়। রাবেদ ইমাম। "When everything fell in place"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  "Bangladesh players rewarded with bonuses"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  "ICC consider revised Test programme"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  রাবেদ ইমাম। "Bangladesh on the verge of their first Test victory"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  রাবেদ ইমাম। "Enamul ends the long wait"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  রাবেদ ইমাম। "'The best day of my life,' says Bashar"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  রাহুল ভাটিয়া। "Iqbal hundred seals series win"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  রাবেদ ইমাম। "'Trying to win could have been risky' - Bashar"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  রাবেদ ইমাম। "Aftab leads Bangladesh to series victory"। ক্রিকইনফো (ইংরেজি ভাষায়)। সংগ্রহের তারিখ ১২ জানুয়ারি ২০১৯।  ক্রিকেটআর্কাইভে তথ্য
বিরাট চন্দ্র মন্ডল

বিরাট চন্দ্র মন্ডল পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন। তিনি পাকিস্তানের সংবিধানকে ধর্মনিরপেক্ষ হওয়ার পক্ষে যুক্তি দিয়েছিলেন। বিরাট চন্দ্র মন্ডল ১৯৩০ সালে শিমলায় অল ইন্ডিয়া ডিপ্রেড ক্লাস অ্যাসোসিয়েশনের সভায় বেঙ্গল ডিপ্রেড ক্লাস অ্যাসোসিয়েশনের প্রতিনিধিত্ব করেছিলেন। তিনি নিম্ন বর্ণ এবং উচ্চ বর্ণের হিন্দুদের জন্য পৃথক ভোটার গঠনের পক্ষে সমর্থন করেছিলেন। তিনি যুক্তি দিয়েছিলেন যে মুহাম্মদ আলী জিন্নাহ বলেছেন পাকিস্তান একটি ধর্মনিরপেক্ষ রাষ্ট্র হবে। ৯ মার্চ ১৯৪৯ সালে তাকে পাকিস্তানের আইন ও শ্রমমন্ত্রী করা হয়। তিনি পাকিস্তানের গণপরিষদের সদস্য ছিলেন। বিরাট চন্দ্র মন্ডল ৫ অক্টোবর ১৯৬৪ সালে পশ্চিমবঙ্গের কলকাতায় মৃত্যুবরণ করেন। Assembly, Pakistan Constituent (১৯৫১)। Debates: Official report (ইংরেজি ভাষায়)। Manager, Government of Pakistan Press। পৃষ্ঠা 472।  Manchanda, Rita (২০১০)। States in Conflict with Their Minorities: Challenges to Minority Rights in South Asia (ইংরেজি ভাষায়)। SAGE Publishing India। আইএসবিএন 978-93-85985-93-5। সংগ্রহের তারিখ ২৫ এপ্রিল ২০২০।  রাজশেখর বসু (২০১২)। "বেঙ্গল ডিপ্রেসড ক্লাসেস অ্যাসোসিয়েশন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Sen, Dwaipayan (২০১৮)। The Decline of the Caste Question: Jogendranath Mandal and the Defeat of Dalit Politics in Bengal (ইংরেজি ভাষায়)। Cambridge University Press। পৃষ্ঠা 78। আইএসবিএন 978-1-108-41776-1।  "TOBA TEK SINGH The City"। The News International। সংগ্রহের তারিখ ২৫ এপ্রিল ২০২০। [স্থায়ীভাবে অকার্যকর সংযোগ] "Rediscovering the real ideology of Pakistan"। Daily Times (Op-ed)। ২৬ মার্চ ২০১৪। সংগ্রহের তারিখ ২৫ এপ্রিল ২০২০।  "Speech of Birat Chandra Mandal Jogender (Pakistan's first minister of law and labour)"। সংগ্রহের তারিখ ২৫ এপ্রিল ২০২০।  Constituent Assembly of Pakistan Debates: Official Report (ইংরেজি ভাষায়)। Manager of Publications.। ১৯৫৪। পৃষ্ঠা 571।  Calcutta Municipal Gazette। Office of the Registrar of Newspapers. Press in India। ১৯৬৪। পৃষ্ঠা 39। সংগ্রহের তারিখ ২৫ এপ্রিল ২০২০।
রাজ কুমার চক্রবর্তী

রাজ কুমার চক্রবর্তী পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন। রাজ কুমার চক্রবর্তী পাকিস্তানের গণপরিষদের সদস্য ছিলেন। তিনি পাকিস্তানের ধর্মনিরপেক্ষ সংবিধানের জন্য সমাবেশে বক্তব্য রেখেছিলেন। Assembly, Pakistan Constituent (১৯৫১)। Debates: Official report (ইংরেজি ভাষায়)। Manager, Government of Pakistan Press। পৃষ্ঠা 472।  The Constituent Assembly (Legislature) of Pakistan Debate: Official Report (ইংরেজি ভাষায়)। Manager of Publications। ১৯৫৪। সংগ্রহের তারিখ ২৫ এপ্রিল ২০২০।  Zaman, Muhammad Qasim (২০১৮)। Islam in Pakistan: A History (ইংরেজি ভাষায়)। Princeton University Press। পৃষ্ঠা 57। আইএসবিএন 978-0-691-14922-6।
গোলাম ভীক নায়রং

সৈয়দ গোলাম ভীক নায়রং (২৬ সেপ্টেম্বর ১৮৭৬–১৬ অক্টোবর ১৯৫২) মীর নায়রং নামেও পরিচিত, তিনি একজন বিশিষ্ট আইনজীবী, কবি এবং পাকিস্তান আন্দোলনের নেতা ছিলেন। তিনি ভারত বিভাজনের পূর্বে সর্বভারতীয় মুসলিম লীগের ১৯৩৮ সাল থেকে ১৯৪২ সাল পর্যন্ত উপনেতা ছিলেন। গোলাম ভীক নায়রং ২৬ সেপ্টেম্বর ১৮৭৬ সালে ব্রিটিশ ভারতের আম্বালায় জন্মগ্রহণ করেন। তিনি লাহোর সরকারি কলেজ থেকে বিএ ডিগ্রি অর্জন করেছেন। তিনি মাখজানের একটি ম্যাগাজিনের সম্পাদকীয় কমিটির সাথেও যোগ দিয়েছিলেন। গোলাম ভীক নায়রং রাজনৈতিকভাবে সক্রিয় ছিলেন এবং মুসলিম ভারতের গুরুত্বপূর্ণ নেতা হয়েছিলেন। তিনি ১৯৩৬ থেকে ১৯৪২ সাল পর্যন্ত কেন্দ্রীয় আইনসভার সদস্য ছিলেন। তিনি খিলাফত আন্দোলনেও সক্রিয়ভাবে জড়িত ছিলেন। ব্রিটিশ পাঞ্জাবের কিছু হিন্দু নেতার মুসলমান বিরোধী আন্দোলনকে প্রতিহত করতে প্রতিরক্ষামূলক এবং মূল ভূমিকা পালন করেছিলেন যেখানে তারা মুসলমানদের হিন্দু ধর্মে ফিরিয়ে আনার চেষ্টা করেছিলেন। পাকিস্তানে হিজরতের পরে তিনি পাকিস্তানের প্রথম গণপরিষদের সদস্য ছিলেন। কালাম-এ- নায়রং –নায়রংয়ের কবিতা সংকলন ১৯৮২ সালে পাকিস্তানের করাচি থেকে প্রকাশিত হয়েছিল। "DAWN - Features; August 21, 2002 (Iqbal, Nairang & Nadir Kakorvi - includes profile of Ghulam Bhik Nairang)"। Dawn (newspaper)। ২১ আগস্ট ২০০২। সংগ্রহের তারিখ ২৩ মে ২০১৮।  Assembly, Pakistan Constituent (১৯৫১)। Debates: Official report (ইংরেজি ভাষায়)। Manager, Government of Pakistan Press। পৃষ্ঠা 472।